אתה בחרתנו (ניגון)

אתה בחרתנו הוא ניגון שמחה מניגוני חב"ד. זהו אחד הניגונים שלימד הרבי מלובביץ'. הניגון נפוץ גם מחוץ לחסידות חב"ד, מושר בקהילות שונות, וזכה לביצועים רבים.

אודות הניגון
מילות הניגון הן המילים הפותחות את ברכת קדושת היום בתפילת שבע בשלוש רגלים, ראש השנה ויום הכיפורים המפרש את ההודיה של עם ישראל לה' על הבחירה שלהם על ידי הבורא לעם ואחריות לעבוד אותו ולהפיץ את אור האמת לכל האומות.

את הניגון לימד הרבי הרבי מלובביץ' את חסידיו בשמחת תורה ה'תשכ"א (1960) קודם תחילת הניגון ציין, שזה מכיל שני בתים, כאשר הבית הראשון מכוון כנגד הצדיקים ואילו הבית השני מכוון כנגד בעלי תשובה, משנת תשכ"ג היה הניגון מושר בחצר הרבי בזמן ששליח ציבור היה מיסים קדושה בחזרת הש"ץ בתפילת שחרית ומוסף של חגים, וכך נהוג בבתי כנסיות של חב"ד בעולם והוא אחד מהניגונים המכוונים אותם נוהגים לנגן בזמנים מיוחדים.

הניגון מופיע בספר הניגונים – חב"ד ניגון מספר רכ"ט (229).

עיבודים מוזיקליים
בתחילת שנות ה-60 של המאה ה-20 הופיע השיר באלבום "ניגוני חב"ד" 2 של ניח"ח, ב־1995 הופיע הניגון באלבום "ניגוני הרבי" של אבי פיאמנטה, ב־2011 הופיע באלבום פסח בירושלים, ב־2015 הופיע הניגון באלבום "צמאה 1" בביצוע אהרן רזאל, ב־2017 הופיע הניגון באלבום "הניגונים" של משה לאופר בביצוע שמחה פרידמן ועוד.

השיר בוצע במהלך השנים גם על ידי אלי מרקוס, בני פרידמן ואחרים.

קישורים חיצוניים

 קטע וידאו ששרים את הניגון אצל הרבי מליובאוויטש, לצפיה באתר Chabad.org.
 .
 לנגן ביחד, רבי לילדים, תוכנית מס' 104, אתה בחרתנו, לצפייה באתר יוטיוב.

הערות שוליים 

ניגונים חסידיים
ניגוני הרבי מנחם מנדל שניאורסון